በመቀሌና በማይጨው የሞባይል ድምጽ አገልግሎት መጀመሩ ተገለፀ
በጋዜጣው ሪፖርተርአዲስ አበባ፡- ከጥቅምት 24 ቀን 2013 ዓ.ም ከሌሊቱ 6፡37 ሰዓት ጅምሮ በመቀሌ ከተማና በማይጨው የተቋረጠው የስልክ አገልግሎት ዳግም ሥራ መጀመሩን ኢትዮ ቴሌኮም አስታወቀ::ኢትዮ ቴሌኮም ለኢትዮጵያ ፕሬስ ድርጅት በላከው መግለጫ እንዳስታወቀው፤ የሰሜን ሪጅን የቴሌኮም አገልግሎትን ለማስጀመር ሰፊ ሥራዎችና ከፍተኛ ርብርብ ሲካድ መቆየቱን አስታውሶ፤ በአሁኑ ወቅትም በመቀሌና በማይጨው የሞባይል ድምጽ አገልግሎት ማስጀመር ተችሏል ብሏል::የመቀሌ የሞባይል ድምጽ
አገልግሎት የተጀመረው አማራጭ
ሃይል በመጠቀም ከመሆኑ
አንፃር የአገልግሎት መቆራረጥ
ሊያጋጥም ስለሚችል ደንበኞች
ይህንኑ እንዲገነዘቡም ኢትዮ
ቴሌኮም አሳስቧል:: የጥገናና የመሰረተ ልማቶችን መልሶ የማቋቋም ሥራዎችን በማከናወንና ከሃይል አቅርቦት ጋር የተገናኘ ከኢትዮጵያ ኤሌክትሪክ አገልግሎት ጋር በመሥራት የተሟላ የቴሌኮም አገልግሎት ለመስጠት ከፍተኛ ጥረት እያደረገ መሆኑን ኢትዮ ቴሌኮም አስታውቋል::ከዚህ ቀደም በዳንሻ፣ በተርካን፣ በሑመራ፣ በሽራሮ፣ በማይፀብሪና፣ ማይካድራ እና በኮረም አካባቢዎች በከፊል እንዲሁም በአላማጣ ሙሉ ለሙሉ የቴሌኮም አገልግሎት የተጀመረ መሆኑን ኢትዮ ቴሌኮም አስታውቋል::ድርጅቱ በሰሜን ሪጅን አገልግሎቱ መቼና እንዴት እንደተቋረጠ እንዲሁም ያቋረጡ አካላት በሚመለከት ታህሳስ 1 ቀን 2013 ዓ.ም ዝርዝር መረጃና ማስረጃ ማቅረቡን አስታውቆ፤ አገልግሎቱን መልሶ ለማስጀመር ከዋና ሞባይል ጣቢያ የሚያገናኙና ሁሉም አማራጭ መስመሮች መቆረጣቸውንና የሃይል አቅርቦት መቋረጡ ዋነኛ ተግዳሮት መሆናቸውን መጥቀሱ ይታወሳል::አዲስ ዘመን ታህሳስ 5/2013